
	دولة  اسرائيل
وزارة  الصحة     

	מחוז המרכז

לשכת הבריאות – המחוזית מחוז מרכז מחלקת בריאות הסביבה

	STATE OF ISRAEL

MINISTRY OF HEALTH





‏ב'–חשון–תשע"ח
‏22/10/17
לכבוד:

עו"ד ענת אילוז- המחלקה לחוק חופש המידע

הנדון: פנית ציבור בעניין מצב החול בחצרות הגנים בפתח תקווה 
תלונות בעניין מצב החול המפוזר בחצרות גני הילדים אינן חדשות. 
ככלל לא מבוצעות ביקורות בגני הילדים העירוניים הנמצאים בפיקוח משרד החינוך. עם זאת, אנו מבצעים ביקורות בעקבות תלונות על תחלואה של ילדים/צוות בגני הילדים.

בביקורות שערכנו בעקבות תחלואה, מצאנו כי ברוב הגנים, חול מפוזר בכל שטח החצר (מלבד החול המצוי בתוך ארגז החול). במרבית המקרים נמצא כי החול אינו נקי ונראתה בו צואת בעלי חיים שונים.

הבעיה היא שבעוד שאת ארגז החול ניתן לכסות פיזית, לגרוף ולדאוג למניעת כניסת בעלי חיים לתוכו, לא ניתן לעשות זאת עם החול המפוזר בחצר.  

מחובת הרשות המקומית לשמור על ניקיון החצרות ולהבטיח כי מצע חצר המשחקים לא יאפשר חפירה או הטמנת צואה, זיהום ומפגעים אחרים. במידה ומפוזר בחצר חול, יש להבטיח כי החול יטופל בהתאם להנחיות בנושא (הנחיות לתכנון מוסדות חינוך בתחומי בריאות הסביבה 1997 פרק מגרש משחקים 1.8). במידה ולא ניתן להבטיח את ניקיון החול יש למצוא פתרון אחר לחיפוי החצרות. 
לסיכום: 

על האחראים לטפל בחול המפוזר בחצרות המשחקים ולהבטיח כי לא תתאפשר חפירה או הטמנת צואה, זיהום וכל מפגע אחר. או למצוא פתרון אחר לחיפוי חצר המשחקים על מנת לענות לדרישות בנושא.
בכבוד רב ,

אתי בורלא ,
מנהלת המחלקה לבריאות הסביבה במחוז
לשכת הבריאות מחוז המרכז
העתק: ד"ר עפרה חבקין – רופאה מחוזית, לשכת הבריאות המחוזית מחוז מרכז.
           ד"ר ערן קופל- רופא הנפה, לשכת הבריאות פ"ת.

           מר עמיר יצחקי- ראש המערך לבריאות הסביבה, משרד הבריאות

           גב' איילת רדזינר- מפקחת נפתית , לשכת הבריאות הנפתית, פתח תקוה.

